Rauls Bellanova
Rauls Bellanova (itāļu: Raoul Bellanova; dzimis 2000. gada 17. maijā) ir Itālijas futbolists, kurš spēlē labās malas aizsarga pozīcijā un pārstāv Itālijas futbola izlasi. Kopš 2023. gada Bellanova spēlē Itālijas A sērijas komandā Torino. Iepriekš spēlējis Francijas komandā Bordo "Girondins", kā arī Itālijas komandās Bergamo "Atalanta", Pescara, Cagliari un Milānas "Internazionale". Itālijas futbola izlases rindās debitējis 2024. gadā. Pārstāvējis izlasi 2024. gada Eiropas čempionātā.